Tepişteyanê PKK û PAJKî 27ê teşrîna peyêne de zîndananê Tirkîya û Vakurê Kurdîstanî de vera tecrîdkerdişê Rayberê Şarê Kurdî Abdullah Ocalanî û binpaykerdişê heqanê tepişteyan grevê vêşanîye dabi destpêkerdene.
Endamanê Meclîsê Ciwanan ê HDPyî bi çalakîyêka rayraşîyayîşî paştî daye grevê vêşanîye yê tepişteyan.
Ciwanan rayraşîyayîş de meşaleyî kiriştî, sloganê 'wa biciwîyo xoverdayîşê zîndanan' û 'tepişteyê sîyasîyî mil bi mil ê' vatî.
Çalakîye de ciwanan venga her kesî da ke wayîrê tepişteyan vejîyo û paştî bido înan.
